༡བོད་ཀྱི་སྐད་ཡིག་སློབ་དེབ་དུ།སུམ་ཅུ་བདངརྟགས་འཇུགགཉིས་ནི་བོད་སྐད་ཡིག་སློབ་པའི་ཆེས་རྩ་བའི་རྒྱུན་ཤེས་ཡིན་སྟབས།སྤྱིར་བཏང་དུ་སློབ་ཆུང་གི་ལོ་རིམ་དང་པོ་ནས་སུམ་ཅུ་བའི་རྣམ་དབྱེ་དང་པོ་ངོ་བོ་ཙམ་དག་ཡིག་ནས་སློབ་མགོ་རྩོམ་པ་དང་།དམའ་འབྲིང་ནས་རྟགས་འཇུག་གི་མགོ་བརྩམས་ཏེ་མཐོ་འབྲིང་ནས་མཐར་ཕྱིན་པའི་བར་དུ་བོད་སྐད་ཡིག་གི་བརྡ་སྤྲོད་འཐུས་ཚང་དུ་སློབ་ཚར་དགོས་པ་ནི་ཞིང་ལྗོངས་ལྔའི་སློབ་ཁྲིད་རྩ་གནད་དུ་གཏན་འཁེལ་བྱས་ཡོད་མོད།འོན་ཀྱང་ད་སྐབས་བཀོལ་བཞིན་པའི་ཞིང་ལྗོངས་ལྔའི་བོད་སྐད་ཡིག་སློབ་དེབ་ཏུ་སློབ་ཆུང་ནས་མཐོ་འབྲིང་བར་སུམ་ཅུ་བའི་ཁག་མ་གཏོགས།རྟགས་འཇུག་གི་ནང་དོན་སྤུ་ཙམ་ཡང་བཀོད་མེད་པ་རེད།འདི་ནི་རྩོམ་སྒྲིག་མི་སྣའི་ནོར་འཕྱུག་ཆེན་པོ་ཞིག་ཡིན་ལ།དེས་སློབ་དེབ་ཀྱི་ནང་དོན་སྔ་གཞུག་སྦྲེལ་མི་ཐུབ་པ་དང་སློབ་མས་སྐད་ཡིག་སྦྱོང་བ་ལ་དཀའ་ངལ་ཆེན་པོ་བཟོས་ཡོད་པ་རེད།གཞན་སློབ་དེབ་ཀྱི་རྩོམ་སྒྲིག་ཕྱོགས་སུའང་ཤེས་བྱ་བསྐྱར་ཟློས་སོགས་མི་མཐུན་འོས་མིན་གྱི་གནས་ཚུལ་ཡང་གནས་ཡོད་པ་འདིར་ཡི་གེ་མང་བར་དོགས་ནས་མ་བྲིས།